Document ID: 32004R0277

Uredba Komisije (ES) št. 277/2004
z dne 17. februarja 2004
o dovoljenju brez časovne omejitve za krmni dodatek
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o krmnih dodatkih [1] kakor je bila nazadnje spremenjena z Uredbo Komisije (ES) 1756/2002 [2], in zlasti členov 3 in 9d(1) Direktive,
ob upoštevanju naslednjega:
(1) Direktiva 70/524/EGS predvideva, da se ne sme dati v promet noben dodatek, če ni bilo izdano dovoljenje Skupnosti.
(2) Člen 3a Direktive 70/524 določa zahteve za dovoljenje Skupnosti za krmni dodatek.
(3) Uporaba encima 3-phytase, ki ga proizvaja Aspergillus Niger (CBS 114.94), že ima dovoljenje brez časovne omejitve za kategorije živali pujski, prašiči za pitanje, svinje, piščanci za pitanje ter kokoši nesnice z Uredbo Komisije (ES) št. 1353/2000 [3]
(4) Ta dodatek je bil začasno dovoljen pri puranih za pitanje z Uredbo Komisije (ES) št. 2361/98 [4]
(5) Junija 2003 je nove podatke predložila družba proizvajalka v podporo zahtevku za dovoljenje za dodatek brez časovne omejitve pri puranih za pitanje.
(6) Ocena zahtevka za dovoljenje glede uporabe tega dodatka za purane za pitanje kaže, da so izpolnjeni pogoji za dovoljenje brez časovne omejitve, predvideni v Direktivi 70/524/EGS.
(7) Uporabo tega dodatka za purane je torej treba dovoliti brez časovne omejitve.
(8) Ocenitev zahtevka kaže, da bi bilo treba zahtevati nekatere postopke za zaščito delavcev pred izpostavljenostjo dodatku, ki je določen v Prilogi. Takšno zaščito bi morala zagotavljati uporaba Direktive Sveta 89/391/EGS z dne 12. junija 1989 o uvedbi ukrepov za spodbujanje izboljšav za varnost in zdravje delavcev pri delu [5], kakor je bila spremenjena z Uredbo (ES) št. 1882/2003 Evropskega parlamenta in Sveta [6].
(9) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Pripravek, ki sodi v skupino "Encimi", kakor je navedeno v Prilogi, je dovoljen za uporabo kot dodatek v prehrani živali pod pogoji, določenimi v navedeni prilogi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. februarja 2004

Labels: 0
17
6